Document ID: 31987R1869

Title and Content:
ΚΑΝΟΝΙΣΜΟΣ (ΕΟΚ) αριθ. 1869/87 ΤΟΥ ΣΥΜΒΟΥΛΙΟΥ της 30ής Ιουνίου 1987 για την τροποποίηση του κανονισμού (ΕΟΚ) αριθ. 1569/72 που προβλέπει ειδικά μέτρα για τους κραμβόσπορους, τους γογγυλόσπορους και τους ηλιανθόσπορους ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 1454/86(2) και ιδίως το άρθρο 36, την πρόταση της Επιτροπής, Εκτιμώντας: ότι το άρθρο 2 α του κανονισμού (ΕΟΚ) αριθ. 1569/72(3), όπως τροποποιήθηκε τελευταία από τον κανονισμό (ΕΟΚ) αριθ. 1474/84(4) περιλαμβάνει μια παρέκκλιση που λήγει στο τέλος της περιόδου εμπορίας 1986/87; ότι, λαμβάνοντας υπόψη τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα(5), όπως τροποποιήθηκε τελευταία από τον κανονισμό (ΕΟΚ) αριθ. 90/87 της Επιτροπής(6), θα μπορούσαν να προκύψουν διαφορετικά αγρονομισματικά συστήματα στο γεωργικό τομέα; ότι είναι αναγκαίο να προβλεφθεί μια ορισμένη ομοιογένεια των αγρονομισματικών συστημάτων και να προσαρμοστεί ανάλογα το άρθρο 2 του κανονισμού (ΕΟΚ) αριθ. 1569/72, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Αρθρο 1 Στο άρθρο 2 παράγραφος 1 του κανονισμού (ΕΟΚ) αριθ. 1569/72, προστίθεται το ακόλουθο εδάφιο: «Ωστόσο, οι κεντρικές τιμές που αναφέρονται στο πρώτο εδάφιο στοιχεία α) και β) πολλαπλασιάζονται, ενδεχομένως, με ένα συντελεστή που ισούται με τον διορθωτικό συντελεστή που αναφέρεται στο άρθρο 6 του κανονισμού (ΕΟΚ) αριθ. 1677/85.» Αρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιουλίου 1987. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Ιουνίου 1987.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 4006
2414
2443

EuroVoc IDs (Expanded): 4006
2414
2443

Dataset Source: meu

Split: train